शिल्पा शिंदे जल्द ही बॉलीवुड में कदम रखने वाली हैं। अभी तक शिल्पा ने केवल ऋषि कपूर स्टारर फिल्म 'पटेल की पंजाबी शादी' में आइटम नंबर किया था। उनके इस आइटम नंबर को दर्शकों ने काफी पसंद किया था, लेकिन अब वह किसी आइटम नंबर नहीं बल्कि फिल्म में अभिनय करती दिखेंगी। शिल्पा शिंदे फिल्म 'राधा क्यों गोरी मैं क्यों काला' में एक्टिंग करती दिखेंगी। इस फिल्म में अभिनेता सलमान खान की तथाकथित गर्लफ्रेंड यूलिया वंतूर मुख्य भूमिका में होंगी। फिल्म में यूलिया एक रेप पीड़िता के किरदार में दिखाई देंगी।